**KITÖLTÉSI ÚTMUTATÓ**

**magáningatlanon történő fakivágási kérelemhez**

**1. Kérelmező / Bejelentő adatai:** Ez a rovat azonosítja a kérelmezőt. Itt szíveskedjen megadni a saját adatait. Ha Ön képviselőként jár el, itt az Ön által képviselt személy (szervezet) adatait kell megadnia. A név mezőbe természetes személy esetén a teljes családi és utónevet kell írni, szervezet esetén pedig a szervezet teljes elnevezését, ennek hiányában a nyilvántartásba vett hivatalos rövidítését. A cím és a telefonszám pontosan történő megadása.

**2. Képviselő adatai:** Ez a rovat azonosítja a kérelmező képviselőjét. Kitöltése kötelező, ha a kérelmező képviselővel jár el (pl. társasházi képviselő, meghatalmazott). A cím és a telefonszám pontosan történő megadása.

**3. A kivágni tervezett fás szárú növény(ek):** Kitöltése kötelező. Itt szíveskedjen a fákat egyenként sorszámozva felsorolni, a fák fajtájára, jellegére, törzsátmérőjére kitérve. (A kivágandó fa törzskörméretét ‒ a földtől számított 1 m magasságban mérve ‒ elosztva 3,14-el, megkapjuk a fa törzsátmérőjét.)

**4. A fakivágás helye:** Kitöltése kötelező. A fakivágás helyének meghatározásához az érintett ingatlan pontos címét, valamint az ingatlan helyrajzi számát szíveskedjen megjelölni.

**5. A terület tulajdonosának (tulajdonosainak) neve címe:** Kitöltése kötelező. Ez a rovat azonosítja az ingatlan tulajdonosát (tulajdonosait).

**6. A fakivágással érintett ingatlan tulajdonosa, illetve tulajdonosainak hozzájáruló aláírása(i) a fakivágáshoz, amennyiben a kérelmező nem azonos az ingatlan tulajdonossal, vagy az ingatlannak több tulajdonosa van:** Kitöltése kötelező. Ez a rovat azonosítja az ingatlan tulajdonosát (tulajdonosait), valamint a kérelmezőt.

**7. Melléklet:** Kitöltése kötelező. A felsorolt dokumentumokat szíveskedjen a kérelem mellé csatolni. (Jogi személy és jogi személyiséggel nem rendelkező szervezet esetében aláírási címpéldányt is.)